દેવિન્દ્રા આર્ટ્સ અને નિમેષ શાહ નિર્મિત નાટક ‘મમ્મી અમારી યમુના, અમે એના નમૂના’ એક સોશ્યલ કૉમેડી નાટક છે. નાટકના કેન્દ્રમાં મા-બાપ છે. મા-બાપ પોતે જે કંઈ એકઠું કરે છે એ બધું છેવટે તો સંતાનો માટે જ હોય છે, પણ જો સંતાન આડાઈ કરે તો મા-બાપને પણ તેમને સીધાદોર કરતાં આવડતું જ હોય છે. આ વાતને નાટકમાં ઉજાગર કરવામાં આવી છે. નાટકના લેખક નિમેષ શાહ કહે છે, ‘આજકાલ નાટકોમાં કાં તો વાર્તા શોધવી પડે અને કાં તો કૉમેડી શોધવા જવી પડે, પણ આ નાટકમાં વાર્તા છે, કૉમેડી છે અને સૌથી મહત્વની વાત દરેકેદરેક સંતાનની આંખ ખૂલે એ સંદેશ પણ છે અને સૌથી મહત્વની વાત કે આ પ્યૉર ગુજરાતી નાટક છે.’